Sigmundur Davíð Gunnlaugsson dómsmálaráðherra hefur skipað tvo nýja lögreglustjóra : Páleyju Borgþórsdóttur í embætti lögreglustjóra í Vestmannaeyjum og Karl Inga Vilbergsson í embætti lögreglustjóra á Vestfjörðum . Embættin voru auglýst laust til umsóknar með umsóknarfresti til 18. ágúst og bárust ráðuneytinu fimm umsóknir um hvort embætti frá átta umsækjendum , þremur konum og fimm körlum . Dómsmálaráðherra fól valnefnd að fjalla um og leggja mat á umsóknir um embætti lögreglustjóra . Í valefndina voru skipuð þau Daði Kristjánsson saksóknari , Guðný Elísabet Ingadóttir mannauðsstjóri og dr. Þórður S. Óskarsson , framkvæmdastjóri . Allir umsækjendur uppfylltu almenn hæfisskilyrði og voru þeir allir boðaðir í viðtal . Niðurstaða valnefndar var sú að Páley Borgþórsdóttir uppfylli best kröfur til að gegna embætti lögreglustjórans í Vestmannaeyjum og að Karl Ingi Vilbergsson sé hæfastur til að gegna embætti lögreglustjórans á Vestfjörðum Páley Borgþórsdóttir útskrifaðist með embættispróf í lögfræði frá Háskóla Íslands árið 2002 . Hún öðlaðist málflutningsréttindi fyrir héraðsdómi árið 2004 . Páley hefur starfað sem löglærður fulltrúi hjá sýslumanninum í Vestmannaeyjum og staðgengill sýslumanns . Frá 2007 hefur Páley starfað sem héraðsdómslögmaður . Karl Ingi Vilbergsson útskrifaðist með embættispróf í lögfræði frá Háskóla Íslands árið 2001 . Hann hefur starfað sem löglærður fulltrúi hjá sýslumanninum í Kópavogi og við efnahagsbrotadeild ríkislögreglustjórans . Frá 2007 hefur Karl Ingi starfað sem aðstoðarsaksóknari hjá lögreglustjóranum á höfuðborgarsvæðinu til dagsins í dag .